**Referat bestyrelsesmøde i**

**Bogense Land og Strandjagtforening**

**Klubhuset, Smedestræde, Nr. Esterbølle**

**Mandag dag den 05-09-2022 kl. 19.00**

**Dagsorden.**

**1. Sidste nyt fra formanden.**

**2. Sidste nyt fra kassereren.**

**3. Sidste nyt fra udvalgene.**

**4. Aflevering af udvalgsberetninger til Ove Pedersen**

**5.** **Gennemgang af forslag til dagsorden til generalforsamling**

 **(Hvem sørger for hvad til generalforsamlingen)**

**6. Andre emner.**

**7. Diverse.**

**8. Næste møde er generalforsamlingen den 08-09-22.**

**9. Evt.**

Tilstede var: Poul Skov, Steen Thomsen, Sivert Thomsen, Carsten Andersen, Peter Hansen, Peter Batiste og Ove Pedersen. Samt suppleant Charlotte Jepsen.

 Afbud: Kenneth Thorslund, Lise Thomsen er udtrådt af bestyrelsen.

ad1. Ikke den store aktivitet siden sidste møde, formandsmøde for jagtforeningsformænd på Centrovice Vissenbjerg den 13-09-22

 Sivert Thomsen deltager i stedet for Steen Thomsen.

Foreningen har fået et nyt medlem, Kim Jensen som gerne vil være suppleant.

ad2. Der er pt. 136 medlemmer med til og afgang.

Der er pt. Ca. 139000 på konto, 64000 i fælles kasse hvor 1/3 del er Bls andel og ca. 3200 i kontant. Regnskabet er revideret og foreningen kommer ud med et lille underskud på 1800 kr.

ad3. Nyjæger: Ikke så meget til dette punkt.

 Strandjagt: Der har været et par forespørgsler vedr. pramjagt.

 Hagl: Pokalskydning 53 solgte serier med et lille underskud

 Riffel: Peter Batiste har været ansvarlig for riffeldelen her i 2022.

Til combiskydningen deltog 26 i combidelen og ca 10 deltog i ren feltskydning.

Til foreningens mærkeskydning blev der solgt 34 serier og der blev udleveret 2 mærker guld med egeløv, 16 guldmærker og 11 bronzemærker.

Efter en tur på Lejbølle tog Peter kontakt til 2 firmaer som gav tilbud på nye kameraer til skydebanen, disse tilbud blev overgivet til skytteforeningen som stod for den videre handling, dette er mundet ud i at der er nye kameraer/skærme på de 3 100m. baner samt på 200m. banen.

 Hunde: Nye hunde henvises direkte til Peter Horskær.

Hjorte: Der er meldt om 396 nedlagte dyr i alt hvor den 240 er nedlagt på Æbelø.

Samarbejdsudvalg: Holder møde den 13.09.22 så mere fra dem til næste møde.

Jægerråd/grøntråd: Der har været udskiftning i jægerrådet, Jens Arne Knudsen er afløst af Claus Harboe, begge Nordfyns jagtforening og Kim Falck Groony er udtrådt og afløst af Ole Rasmussen, begge Nordfyns strandjagtforening. Kim Falck Groony har valgt at stoppe som grønt råd medlem og er her afløst af Thorbjørn Stegelmann, Strandager jagtforening.

NFC: Steen Thomsen er formand. Der arbejdes på at få overdækkede standpladser samt udvidelse af skydetider. Der er prisstigning på lerduer. Jord til de nye støjvolde får banen gratis. Der er stilstand i planerne pt. Da sagsbehandlingen stadig er hos kommunen.

ad4. Husk jeres beretninger til Ove Pedersen på mail.

ad5. Dagsorden godkendt. Karsten indkøber smørrebrød til dagen. Til ben konkurrencen er Benny Kuhlmann og foreningen sponsor med 500 kr. hver.

ad6. Evt. Kragens dag i Februar Peter Batiste vil gerne være behjælpelig. Evt. prøveskydning til skive med jagtpatroner, der arbejdes videre med dette. Skydebio? Hjortebane/flugtskydning? Et emne for samarbejdsudvalget.

ad7. Intet til referat på dette punkt.

ad8. Næste møde generalforsamling den 08.-09-2022

ad9. Intet til referat på dette punkt.

Referat ved Ove Pedersen